 2 Ndị Eze 5  Otu nwoke bụ Neaman, onyeisi ndị agha eze Siria, bụ onye ukwu nihu onyenwe ya, bụrụkwa onye a na-akwanyere ùgwù, nihi na ọ bụ site naka ya ka Jehova mere ka Siria nweta nzọpụta; nwoke ahụ bụkwa dimkpa, bụrụkwa dike, ọ bụ ezie na ọ bụ onye ekpenta.Ndị Siria pụrụ dị ka ìgwè ọ lụọ ọ gbalaga, ha wee si nala Izrel dọrọ otu nwatakịrị nwaanyị nagha, o wee na-anọ nihu nwunye Neaman.Ka oge na-aga, ọ sịrị nne ya ukwu: A sị nnọọ na onyenwe m nọ nihu onye amụma nọ na Sameria! Ọ ga-agwọ ya ekpenta ya.Otu onye wee bịa kọọrọ onyenwe ya, sị: Lekwa lekwa ihe nwata nwaanyị ahụ si nala Izrel kwuru.Eze Siria wee sị: Jikere ka ị gawa! Bịa, ka m zigara eze Izrel akwụkwọ ozi. O wee gawa, were talent ọlaọcha iri na puku mkpụrụ ọlaedo isii na uwe mgbanwe iri.O wee wetara eze Izrel akwụkwọ ozi ahụ, sị: Ozugbo akwụkwọ ozi a ruru gị aka, lee, eziteworo m gị Neaman bụ onye na-ejere m ozi, ka ị gwọọ ya ekpenta ya.O wee ruo na ngwa ngwa eze Izrel gụrụ akwụkwọ ozi ahụ, ọ dọwara uwe ya ozugbo, sị: Àbụ m Chineke, nke na ọnwụ na ndụ dị m naka? Nihi na onye a ziteere m ozi ka m gwọọ mmadụ ekpenta ya; biko, tụleenụ ihe a, hụrụ otú o si na-achọ m okwu.O wee ruo na ngwa ngwa Ịlaịsha bụ onye nke ezi Chineke nụrụ na eze Izrel dọwara uwe ya, o zigaara eze ozi ozugbo, sị: Gịnị mere i ji dọwaa uwe gị? Biko, ka ọ bịakwute m, ka o wee mara na onye amụma nọ nIzrel.Neaman wee jiri ịnyịnya ya na ụgbọ agha ya bịa guzoro nọnụ ụzọ ụlọ Ịlaịsha.Otú ọ dị, Ịlaịsha zigaara ya onye ozi, sị: Ị gaa ebe ahụ, mikpuo onwe gị ugboro asaa na Jọdan ka ahụ wee dị gị mma; ka i wee dị ọcha.Neaman wee wee iwe lawa, sị: Lee, asịrị m onwe m, Ọ ga-apụta bịakwute m, ọ ga-eguzokwa ọtọ wee kpọkuo aha Jehova bụ Chineke ya, fegharịa aka ya nebe ahụ wee gwọọ onye ekpenta.Ọ bụ na Abena na Fapa, bụ osimiri ndị dị na Damaskọs, akaghị mmiri niile dị nIzrel mma? Ọ bụ na mụ enweghị ike imikpu onwe m na ha wee dị ọcha? O wee tụgharịa jiri ọnụma lawa.Ndị na-ejere ya ozi wee bịa gwa ya, sị: Nna m, a sị na ọ bụ oké ihe ka onye amụma ahụ gwara gị, ọ bụ na ị gaghị eme ya? Ma ya fọdụzie na ọ sịrị gị, Mikpuo onwe gị na mmiri wee dị ọcha?O wee gbadaa, mikpuo onwe ya ugboro asaa na Jọdan dị ka onye nke ezi Chineke kwuru, anụ ahụ ya wee lọghachi dị ka anụ ahụ nwata, o wee dị ọcha.O wee laghachikwuru onye nke ezi Chineke, ya na ndị niile so ya, wee bịa guzoro nihu ya, sị: Lee, amatawo m ugbu a na e nweghị Chineke nebe ọ bụla nụwa ma e wezụga nIzrel. Ugbu a, biko, nara ohu gị onyinye m wetara iji gọzie gị.Otú ọ dị, ọ sịrị: Dị nnọọ ka Jehova dị ndụ, bụ onye m guzo nihu ya, agaghị m anara ya. O wee malite ịrịọsi ya ike ka ọ nara ya, ma ọ nọ na-ajụ.Nikpeazụ, Neaman sịrị: Biko, ọ bụrụ na ị gaghị anara ya, ka e kponye ohu gị ájá, nke ịnyịnya ibu abụọ ga-ebu; nihi na ohu gị agakwaghị esure àjà nsure ọkụ ma ọ bụ chụọrọ chi ọzọ àjà ma e wezụga Jehova.Ka Jehova gbaghara ohu gị nihe a: Mgbe onyenwe m ga-abata nụlọ Rimọn ịkpọ isiala nebe ahụ, o wee dabere naka m, o wee bụrụ na m ga-akpọ isiala nụlọ Rimọn, mgbe m kpọrọ isiala nụlọ Rimọn, biko, ka Jehova gbaghara ohu gị nihe a.O wee sị ya: Laa nudo. O wee si nebe ọ nọ lawa garuo ebe dị anya.Gehezaị bụ onye na-ejere Ịlaịsha onye nke ezi Chineke ozi wee sị: Lee, nna m ukwu ahapụwo Neaman onye Siria nke a nanaraghị ya ihe o wetara. Dị nnọọ ka Jehova dị ndụ, m ga-achụwa ya wee nata ya ihe.Gehezaị wee chụwa Neaman. Mgbe Neaman hụrụ onye na-achụ ya, o si nụgbọ ịnyịnya ya rịdata ozugbo ka o zute ya, o wee sị: Ọ dịkwa mma?O wee zaa, sị: Nsogbu adịghị. Ọ bụ nna m ukwu zitere m, sị, Lee! Ụmụ okorobịa abụọ ndị si netiti ụmụ ndị amụma esiwo nógbè Ifrem bụ ugwu ugwu bịakwute m ugbu a ugbu a. Biko, nye m otu talent ọlaọcha na uwe mgbanwe abụọ.Neaman wee sị: Ngwanụ, were talent abụọ. O wee na-arịọsi ya ike, mesịa kechie talent ọlaọcha abụọ nakpa abụọ, tinyere uwe mgbanwe abụọ, wee bunye ha mmadụ abụọ nime ndị na-ejere ya ozi, ka ha wee buru ha na-aga nihu ya.Mgbe o rutere Ofel, ọ naara ha ihe ndị ahụ ozugbo wee debe ha nụlọ ma gwa ndị ikom ahụ ka ha lawa. Ha wee lawa.Ya onwe ya batara wee guzoro nakụkụ nna ya ukwu. Ịlaịsha wee sị ya: Gehezaị, olee ebe i si? Ma ọ sịrị: Onye na-ejere gị ozi agaghị ebe ọ bụla ma ọlị.O wee sị ya: Ọ bụ na m amaghị mgbe nwoke ahụ tụgharịrị ka ọ rịdata nụgbọ ịnyịnya ya izute gị? Ugbu a ọ bụ oge ịnara ọlaọcha ma ọ bụ ịnara uwe ma ọ bụ ubi oliv ma ọ bụ ubi vaịn ma ọ bụ atụrụ ma ọ bụ ehi ma ọ bụ ndị ikom na-eje ozi ma ọ bụ ndị inyom na-eje ozi?Nihi ya, ekpenta Neaman ga-arapara nahụ gị na ụmụ gị ruo mgbe ebighị ebi. O si nihu ya pụọ ozugbo wee ghọọ onye ekpenta nke na-acha nnọọ ọcha. 